Document ID: 32009D0252

DECIZIA COMISIEI
din 11 martie 2009
privind derogări de la anumite prevederi ale Regulamentului (CE) nr. 177/2008 al Parlamentului European și al Consiliului de stabilire a unui cadru comun pentru registrele de întreprindere în scopuri statistice
[notificată cu numărul C(2009) 1568]
(Numai textele în limbile daneză, engleză, estonă, franceză, germană, greacă, letonă, lituaniană, malteză, olandeză, polonă și slovacă sunt autentice)
(Text cu relevanță pentru SEE)
(2009/252/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 177/2008 al Parlamentului european și al Consiliului din 20 februarie 2008 de stabilire a unui cadru comun pentru registrele de uz statistic ale întreprinderilor și de abrogare a Regulamentului (CEE) nr. 2186/93 al Consiliului (1), în special articolul 14,
având în vedere solicitările depuse de Regatul Belgiei, Regatul Danemarcei, Republica Federală Germania, Republica Estonia, Irlanda, Republica Elenă, Republica Franceză, Republica Letonia, Republica Lituania, Marele Ducat al Luxemburgului, Republica Malta, Regatul Țărilor de Jos, Republica Austria, Republica Polonia și Republica Slovacia,
întrucât:
(1)
Regulamentul (CE) nr. 177/2008 a stabilit un nou cadru comun pentru registrele de întreprinderi exclusiv în scopuri statistice, în vederea menținerii elaborării registrelor de întreprindere într-un cadru armonizat.
(2)
Articolul 14 din Regulamentul (CE) nr. 177/2008 prevede că, în cazul în care sunt necesare adaptări semnificative ale registrelor de întreprinderi, Comisia poate acorda, la cererea unui stat membru, o derogare constând în acordarea unei perioade de tranziție care nu poate depăși data de 25 martie 2010. Pentru agricultură, silvicultură și pescuit, administrație publică și apărare, asigurări sociale obligatorii, precum și pentru caracteristicile suplimentare legate de grupurile de întreprinderi, Comisia poate acorda o derogare la cererea unui stat membru, constând în acordarea unei perioade de tranziție care nu poate să depășească data de 25 martie 2013.
(3)
Anumite state membre au solicitat acordarea unor astfel de derogări.
(4)
Acordarea acestor derogări se consideră a fi justificată, întrucât solicitările statelor membre se bazează pe o necesitate legitimă de a continua adaptarea sistemelor statistice naționale,
ADOPTĂ PREZENTA DECIZIE:
Articolul 1
Se acordă derogări statelor membre enumerate în lista din anexă, în condițiile și limitele stabilite, pentru a permite acelor statele membre să adapteze sistemelor lor statistice astfel încât acestea să fie în conformitate cu Regulamentul (CE) nr. 177/2008.
Articolul 2
Prezenta decizie se adresează Regatului Belgiei, Regatului Danemarcei, Republicii Federale Germania, Republicii Estonia, Irlandei, Republicii Elene, Republicii Franceze, Republicii Letonia, Republicii Lituania, Marelui Ducat al Luxemburgului, Republicii Malta, Regatului Țărilor de Jos, Republicii Austria, Republicii Polonia și Republicii Slovacia.
Adoptată la Bruxelles, 11 martie 2009.

Labels: 12
4
19